Bokke darem weer bo Wallabies op ranglysDie Springbokke is nog nie waar hul ondersteuners hulle op Wêreldrugby se ranglys wil sien nie, maar die pil is darem in ‘n mate versoet met ‘n skuif verby die Wallabies. Saterdag se wedstryde in die Rugbykampioenskap het daartoe gelei dat die Bokke nou vierde is, en die Wallabies vyfde. Die Suid-Afrikaanse ondersteuners sal hulle veral daarin verkneukel in die lig van die Australiese Spelersvereniging (Rupa) se eis dat Suid-Afrika uit Superrugby gegooi moet word. Die ranglysplek gee nuwe betekenis aan die komende kragmetings tussen die twee spanne in die kampioenskap, en is des te meer rede waarom die Bokke – rooi truie of nie – nie teen die Poemas in Salta mag gly nie. Die top-tien sien só daaruit – 1. Nieu-Seeland (95,21) 2. Engeland (90,14) 3. Ierland (85,39) 4. Suid-Afrika (84,51) 5. Australië (84,21) 6. Skotland (82,47) 7. Wallis (81,73)ê 8. Frankryk (79.63) 9. Fidji (79,48) 10. Argentinië (79,15)